
Legitimáció, innováció és stabilizáció - elméleti meghatározások és intézményi megoldások a versengő autokráciákban

A tanulmány a versengő autokráciák legitimitásának, innovációs képességeinek és stabilitásának elméleti kereteit és intézményi megoldásait vizsgálja. A kutatás célja, hogy betöltse a politikatudományban fellelhető szakirodalmi űrt, különösen a szürkezónában elhelyezkedő rezsimtípusok legitimitásának megértésében. A tanulmány három fő részből áll: az első rész bemutatja a legitimitás általános és specifikus koncepcióit a versengő autokráciák kontextusában; a második rész az intézményi tényezőkre koncentrál, amelyek befolyásolják ezen rezsimek legitimitását és stabilitását; a harmadik részben pedig a kutatás megállapításai és a jövőbeni kutatási irányok kerülnek kifejtésre. A munka célja, hogy új lendületet adjon a hazai tudományos diskurzusnak a szürkezónás rezsimek területén, és hozzájáruljon a politikatudomány legitimitási mechanizmusokkal kapcsolatos elméleti és gyakorlati tudásának bővítéséhez.



